รถไฟฯ รับปากสลัม 4 ภาคให้เช่าที่ดินต่อ
ผู้ว่ารฟท.ระบุจะเร่งทำสัญญาเช่าที่ดินในชุมชนแออัดให้แล้วเสร็จภายใน มี.ค. นี้
9 ก.พ. 2553

ผู้ว่ารฟท.ระบุจะเร่งทำสัญญาเช่าที่ดินในชุมชนแออัดให้แล้วเสร็จภายใน มี.ค. นี้
นายยุทธนา ทัพเจริญ  ผู้ว่าการการรถไฟแห่งประเทศไทย (รฟท.) เปิดเผยภายหลังเครือข่ายสลัม 4 ภาคจากจ.ขอนแก่นและเชียงใหม่เข้าเรียกร้องให้เร่งทำสัญญาเช่าชุมชนแออัดอย่างเร่งด่วนว่า มาตรการในการแก้ไขปัญหาชุมชนแออัดในที่ดินของ รฟท. ยังติดปัญหาเล็กน้อยเนื่องจาก นายถวัลย์รัฐ อ่อนศิระ ประธานบอร์ด รฟท. ได้ลาออกไปตั้งแต่ 1 ก.พ. ที่ผ่านมา จึงไม่สามารถดำเนินการได้ ต้องรอให้ รมว.คมนาคม แต่งตั้งประธานคนใหม่มาทำหน้าที่แทน ซึ่งเชื่อว่า จะสามารถดำเนินการต่อสัญญาเช่าที่ดินแล้วเสร็จภายในเดือน มี.ค. นี้
ส่วนในพื้นที่ที่มีปัญหาทับซ้อนแนวท่อแก๊ส ได้แก่  ชุมชนโรงปูนฝั่งเหนือ  -ฝั่งใต้ และชุมชนเพชรพระราม ฝั่งเหนือ ดังนั้น รฟท. จะต้องตรวจสอบรังวัดพื้นที่เพื่อจัดทำข้อเสนอและแผนผังการเช่าต่อไป